**Bezbjednost djece na internetu kao poslovni i društveni imperativ**

*U Banjaluci traje stručna konferencija o zaštiti djece na kojoj učestvuju i predstavnici kompanije m:tel*

U Administrativnom centru Vlade Republike Srpske u Banjaluci od 24. do 26. juna održava se stručna konferencija pod nazivom „Izgradnja sistemskog odgovora za zaštitu djece i omladine od rizičnih onlajn pojava u Republici Srpskoj“. Konferenciju organizuje Agencija za informaciono-komunikacione tehnologije RS, pod pokroviteljstvom predsjednika Republike Srpske Milorada Dodika.

Cilj konferencije je da se na jednom mjestu okupe predstavnici svih relevantnih institucija Republike Srpske nadležih za bezbjednosna pitanja i zaštitu najmlađih, ali i predstavnici poslovnog sektora, medija i drugih ključnih javnosti.

Na konferenciji će biti predstavljene psihosocijalne, pedagoške, tehničke i medijske mjere, kao i mjere zakonodavnih i istražnih organa za zaštitu djece i omladine.

Među učesnicima konferencije bio je i Rastko Pavlović, izvršni direktor za tehniku kompanije m:tel, uz stručni tim kompanije koji čine predstavnici marketinga i odnosa s javnošću, tehnike i prodaje.

**Zaštita djece u onlajn prostoru jedna je od strateških odrednica kompanije m:tel, kako u domenu podizanja svijesti o ovom problemu, tako i u domenu traženja najsavremenijih tehničkih rješenja kroz uslugu Siguran Net.**

Konferencija је otvorila diskusiju na brojna a pitanja koja se tiču bezbjednosti mladih i djece na internetu i nužnosti njihove sistemske zaštite.

U narednom periodu očekuje se aktivan rad visokokvalifikovanih timova, koji će se, svako iz svog domena, baviti problemom onlajn nasilja.